पांडवों के महाप्रस्थान से लेकर युद्ध में कौरवों के विनाश तक की कथाएँ (महाभारत कथा) तो हमने सुनी हैं | हमें यह भी पता है कि तीरों की शैय्या पर पितामाह भीष्म का दुखद अंत हुआ था | परन्तु धृतराष्ट्र, गांधारी व कुंती के मृत्यु से सम्बंधित तथ्य बहुत कम लोगों को ज्ञात है | असल में युधिष्ठर के द्वारा शासन सँभालते ही हस्तिनापुर का माहौल शांतिमय हो गया था | 15 साल बाद धृतराष्ट्र, गांधारी और कुंती ने भी राजसी जीवन त्यागकर वानप्रस्थ अपना लिया और जंगल में रहकर अपने पाप-कर्मों से मुक्ति के लिए कड़ी तपस्या आरम्भ कर दी |